Seejärel  rivistuti pikka kolonni suurte ja väikeste lippudega. Suurte ja päris pisikeste inimestega rongkäiku alustava rahvahulga ette veeres hobuveok, et esilipp võiks liikuda endist aega meenutavalt. Orkester puhus ja tagus rütmi. Vihmaluugid olid endiselt avatud ja kiirendatud marsisammul liiguti läbi vanalinna tänavsate Ranna kõlakoja poole. Sedakorda küll asendus vabaõhulavale planeeritud programm etteastega Kuursaalis, kuid seegi hiigelsaal võinuks tuhatkond inimest mahutada.